Pranešimas apie Adolfo Ramanausko-Vanago palaikų paiešką
2019-02-27 17:00 (Europe/Moscow) | Fotografijos muziejuje
Šiaulių „Aušros“ muziejus, siekdamas prasmingai paminėti 1949-ųjų vasario 16 d. Lietuvos laisvės kovos sąjūdžio (LLKS) Tarybos deklaracijos pasirašymo 70-ąsias metines, kviečia išsamiau susipažinti su vienu iš šios deklaracijos signatarų, partizanų vadu Adolfu Ramanausku-Vanagau bei sužinoti daugiau apie naujausius tyrimus, susijusius su šia asmenybe.
2019 m. vasario 27 d., trečiadienį, 17 val. Fotografijos muziejuje (Vilniaus g. 140) Vilniaus universiteto docentas dr. Gintautas Vėlius ir Lietuvos gyventojų genocido ir rezistencijos tyrimo centro vyriausiasis istorikas Dalius Žygelis skaitys pranešimą apie Adolfo Ramanausko-Vanago palaikų paiešką – pristatys istorinių, archeologinių, antropologinių ir teismo medicinos tyrimų eigą bei rezultatus.
Adolfas Ramanauskas-Vanagas (1918–1957) į partizanų gretas įstojo 1945 m. balandį – vadovavo Nemunaičio apygardos partizanų būriui, vėliau – Dzūkų grupės Merkinės batalionui. 1946 m. tapo Merkio rinktinės, o 1947 m. rudenį – Dainavos apygardos partizanų vadu. 1948 m. jis buvo išrinktas Pietų Lietuvos (Nemuno) partizanų srities vadu, o 1950 m. tapo LLKS gynybos pajėgų vadu. 1956 m. spalį A. Ramanauskas-Vanagas buvo išduotas ir suimtas. Jis buvo kankinamas beveik metus, kol 1957 m. rugsėjo mėn. jam buvo paskirta mirties bausmė. Lapkričio 29 d. Vilniuje nuosprendis buvo įvykdytas. Palaikų užkasimo vieta ilgus metus nebuvo žinoma.
2018-ieji metai buvo paskelbti Adolfo Ramanausko-Vanago metais. Simboliška, kad būtent tų metų birželį, po beveik du dešimtmečius trukusių paieškų, Vilniaus Našlaičių kapinėse buvo atrasti jo palaikai. Pasitelkus istorijos, archeologijos, teismo medicinos ir antropologijos specialistus buvo atlikti unikalūs tyrimai, apie kuriuos plačiau bus papasakota susirinkusiems į renginį Fotografijos muziejuje. Renginys nemokamas.

Koncertas „Virility. Trijų žaidimas“
2019-02-28 18:30 | Chaimo Frenkelio viloje
Koncerto scenoje išvysite: šveicarą B. Bieri (Alpių ragas, hangas, obertoninis giedojimas), V. Gerulaitį (poezija), L. Treikauską (violenčelė). Kaip teigia V. Gerulaitis – „Virility – trijų vyrų kelionė į moters bei vyro santykių pasaulį. Sudėtingą ir painų, apsimestinį ir tikrą.“ Atlikėjai kviečia į Chaimo Frenkelio vilą „pasiklausyti ir išgirsti tai, kas atsitinka kiekvieną naktį tūkstančiams Adomų ir Ievų kur nors po gluosniais ar palmių šešėlyje…“
Bilieto kaina – 10 Eur.

Anželikos Cholinos šokio teatro spektaklis „IDIOTAS“
2019-02-28 19:00 | Šiaulių dramos teatras
F. Dostojevskio romano motyvais pagal Gija Kančeli muziką

Režisierė-choreografė – Anželika Cholina.
Scenografas – Marijus Jacovskis.
Kostiumų dailininkė – Olga Filatova.
Šviesų dailininkas – Tadas Valeika.

Vienas žymiausių rusų rašytojo Fiodoro Dostojevskio (1821–1881) romanų – Idiotas – naujai atgimė Lietuvos teatro scenoje. Spektaklio režisierės – choreografės Anželikos Cholinos išverstas į subtilią šokio kalbą, šis kūrinys naujai prabilo apie aktualiausius dabarties klausimus, naikinančius žmogaus individualumą.
„Dabartinis laikas atėmė iš žmogaus savojo „aš” pojūtį, dėmesį ir pagarbą savo individualumui. Mes dažnai nesugebame pamatyti šviesos nei savyje, nei kitame. O jei ir pavyksta tai padaryti, šiandien tai greitai yra įvardinama kaip keistumo apraiška. Žmogus tarsi neteko savo teisių, nebegali būti kitoks” – A. Cholina.
Šia prasme prieš 150 metų parašytas F. Dostojevskio „Idiotas” tampa visiškai šiuolaikiška literatūrine medžiaga. Pagrindinis šios istorijos veikėjas kunigaikštis Myškinas tampa žmogiškumo įsikūnijimu, per kurį Dostojevskis parodo kas gali atsitikti, kai toks žmogus susiduria su visuomene. Myškino „idiotizmas” dažnai susiduria su visuomenės normomis, taip parodomas kunigaikščio naivumas. Deja, „idiotas” negali išgelbėti savęs nuo visuomenės ir galiausiai išprotėja.
A|CH spektaklyje “Idiotas” pasitelkiant šokio kalbą atveriamos šios be galo jautrios visuomenės ir žmogiškumo žaizdos. Ieškoma atsakymų į vieną opiausių šio laikmečio klausimų: “Ar šiuolaikinis žmogus prarado galimybę būti savimi? Ar dar galima jį išgelbėti?
Myškino vaidmenį atliekantis aktoriaus Donato Švirėno manymu žmogaus stipriausias raumuo yra širdis. “Tik problema ta, kad visais laikais žmonės turėjo skirtingas širdis: vienus vadiname beširdžiais, kiti turi ją labai plačią, dar yra sudaužytos širdys, vieniem širdį skauda, o kitų – džiaugiasi. Mano personažas turi labai atvirą širdį, į kurią įsileidžia visus, nepaisant laikmečio, kultūros ir visuomenės normų. Ir tik nuo pačio žmogaus priklausys ar jis taps geresniu, ar sumindžios ją”, svarsto Donatas.
Spektaklyje skamba įspūdinga, dramatizmo kupina Gija Kančeli muzika.
Scenovaizdį kuria ilgametis choreografės bendramintis Marijus Jacovskis, spektaklio kostiumų dailininkė – Olga Filatova.

JAZZU. WELCOME koncertinis turas
2019-03-01 20:00 | Šiaulių arena
Justė Arlauskaitė-Jazzu kitų metų vasario mėnesį leisis į savo pirmąjį solinį koncertinį turą po didžiausias Lietuvos arenas. Naujas koncertinis turas – tai galimybė išvysti naują dainininkės pradžią: daugybė naujų dainų, kuriose atsispindės moteriškas manifestas, visapusiška laisvė, žavesys ir laimė.
Atlikėja pažada, kad jos koncertuose gerbėjai išgirs ne tik kompozicijas iš naujų albumų, bet ir geriausias pastarojo meto dainas. WELCOME turas – tai ne tik vienos iš naujo albumo dainų pavadinimas, bet ir labai atviras Jazzu kvietimas klausytojams įžengti į jos pasaulį, kur scena ypatingą vietą užima jau pusę atlikėjos gyvenimo. O kiek dar laukia priešaky – nauja programa su pirmais žingsniais į pasaulio muzikos rinką.
Naujausios ir jau gerbėjų pamėgtos Jazzu dainos kovo 1 dieną skambės Šiaulių arenoje.

Mados ir grožio mugė ,,Design for life’
2019-03-02 10:00 - 17:00 | Šiaulių arena
Nemokamoje mugėje lankytojų lauks virš 100 unikalių kūrėjų, stiliaus žinovų ir grožio prekių atstovų,kurie kvies ruoštis šiltiesiems sezonams. Renginyje vyks ir modelių pasirodymai, tam bus specialiai įrengta scena, joje pristatomos būsimo sezono aktualijos.
DATA 03 02
LAIKAS nuo 10 iki 17 val.
VIETA Šiaulių arena
ĮĖJIMAS NEMOKAMAS
Tavęs lauksime kartu su:
• Pavasario/vasaros drabužių kolekcijas pristatančiais dizaineriais.
• Kosmetikos, grožio priemonių gamintojais ir atstovais.
• Papuošalų gausa stebinančiais kūrėjais.
• Aksesuarais ne tik moterims, bet ir vyrams.
• Viskuo vaikams: drabužiais, aksesuarais, knygomis ar žaislais.
• Namų aplinkai skirtomis interjero detalėmis ir išskirtiniais gaminiais.

Užgavėnės prie Žaliūkių vėjo malūno
2019-03-02 14:00 | Žaliūkių vėjo malūnas
Kovo 2 d. (ŠEŠTADIENIS)
14 val. vyks tradicinė žiemos šventė – Užgavėnės. Žaliūkių malūnininko sodyba, Architektų g. 73, Šiauliai. Renginys nemokamas.

Programoje:
linksmybės su persirengėliais, gardūs blynai ir kiti Užgavėnių valgiai, lauko žaidimai vaikams, pirtis ant ratų, jomarkas, bendruomenių sambūris, šokiai ir dainos prie laužo, Lašininio ir Kanapinio kova, Morės deginimas.
Sušalti neleis ir šventinę nuotaiką skleis folkloro ansambliai „Jorė“, „Tyklė“ (Vilnius), „Alksna“ ir „Alksniokā“ (Mažeikiai), „Margulis“, „Gasužis“, „Vieversėlis“ (Šiauliai), Ukrainiečių tautinės bendrijos artistai (Šiauliai), Šeduvos kultūros ir amatų centro folkloro ansamblis, humoro grupė „Sprandžina“ (Šeduva), liaudiškos muzikos kapela „Ringuva“ ir moterų klubas „Gyvenimo prieskoniai“ (Drąsučiai, Šiaulių r.), pirtis ant ratų „Angelai ir demonai“ (Šiauliai).

Uodo Šeimos Turgelis
2019-03-03 10:00 - 14:00 | Šiaulių arena
Uodo Šeimos Turgelyje jūsų laukia:
– drabužiai, avalynė ir aksesuarai visai šeimai;
– prekės vaikams, žaislai, vaikiška technika;
– rankdarbiai, smulkmenos buičiai ir namams;
– prekės grožiui ir sveikatai;
– ir viskas ko gali prireikti kiekvienai šeimai 🙂
Prekiauti galima asmeniniais, nebenaudojamais savo šeimos daiktais: vaikų ir suaugusiųjų drabužiais, avalyne, aksesuarais, žaislais, vaikiškomis prekėmis, smulkmenomis namams, buičiai, laisvalaikiui, knygomis ir rankdarbiais.
Prekybos vietos kaina prekiaujantiems asmeniniais daiktais – 12 €
Prekybos vietos kaina prekiaujantiems rankdarbiais – 14 €
REGISTRACIJA PREKYBAI: www.uodas.lt
PREKYBOS VIETA IR INVENTORIUS:
Prekeiviui suteikiama pusė stalo (plotas 0,8-1m x 1 m), kėdė ir vieta prie stalo (~1m) papildomam inventoriui pasistatyti.
Dėl prekybos asmeniniais šeimos daiktais teirautis:
Tel.: +370 635 11612, el.paštu: seimosturgelis@uodas.lt
Dėl komercinės prekybos ir reklamos turgelių metu teirautis:
Tel.: +370 608 69269, el.paštu: daiva@uodas.lt
Įėjimas NEMOKAMAS, nes šypsena nieko nekainuoja 🙂

Užgavėnės prie Rėkyvos ežero
2019-03-03 13:00 | Prie Rėkyvos ežero
Kovo 3 d. (SEKMADIENIS)

13 val. vyks Užgavėnės prie Rėkyvos ežero. Tradicinėje žiemos išvarymo ir pavasario pasitikimo šventėje netrūks linksmybių, šurmulio ir pramogų. Programoje numatytas koncertas, tradicinė Lašininio ir Kanapinio kova, Morės deginimo ceremonija, žaidimai, šokiai, dainos ir kitos linksmybės.
Renginys nemokamas

Nemokamas Pijaus Kondroto koncertas „Tai gražiai mane augino…“
2019-03-03 16:00 | Koncertų salė „Saulė”
Koncerte dalyvauja:
Operos solistai, tarptautinių konkursų laureatai: profesorius Deividas Staponkus (baritonas), Rasa Juzukonytė (sopranas), Edgaras Davidovičius (tenoras), Kšištofas Bondarenko (bosas), Pijus Kondrotas (baritonas),
Šiaulių berniukų ir jaunuolių choras „Dagilėlis“ (meno vadovas ir dirigentas Remigijus Adomaitis),
Koncertmeisterė Daiva Šulcaitė (fortepijonas),
Tarptautinių konkursų laureatė, pianistė Lina Giedraitytė (fortepijonas),
Šiaulių pučiamųjų orkestras (meno vadovas Sigitas Vaičiulionis, dirigentas Gediminas Brūzga).
Koncerto vedėja Raimonda Sližienė

Įėjimas nemokamas

Juozo Pranckevičiaus tapybos darbų paroda „Peizažo refleksijos“
2019-03-08 17:00 | „Laiptų galerija”
Kovo 8 d. 17 val. „Laiptų galerijoje“ atidaroma Juozo Pranckevičiaus tapybos darbų paroda „Peizažo refleksijos“.
Juozas Pranckevičius priklauso tapytojų „individualistų“ grupei. Joje – per 20 menininkų – Ričardas Bartkevičius, Rimas Zigmas Bičiūnas, Jonas Daniliauskas Juozas Vosylius, Aleksandras Vozbinas ir kt.
Juozas Pranckevičius studijavo architektūrą, tačiau ją iškeitė į tapybą. Priklauso tapytojų individualistų grupei. Tai antroji menininko personalinė paroda Šiauliuose, nors grupinėje parodoje jau ne kartą yra pristatęs savo kūrybą Laiptų galerijoje.
Juozo Pranckevičiaus kūryboje vyrauja peizažas, gamtovaizdžių, marinistikos ir urbanistikos motyvai. Didžioji peizažų dalis nutapyta pleneruose, dėl to paveiksluose akivaizdi spalvinė darna, derinių įvairovė, ryžtinga ir emocionali teptuko kalba. Individualistai savo kūryboje nesilaiko griežtai apibrėžtų programinių ribų, čia sutelpa įvairios tendencijos ir stilistinės kryptys. Itin brangindami prieškario moderniosios tapybos tradiciją, jie aktyviai vysto plastinę meno kalbą, ypatingą dėmesį skiria spalvos, potėpio išraiškai, kūrinio visumos įtaigumui.
Menininkas yra ir žinomas galerininkas, veiklus visuomenininkas ir menų mecenatas, aktyviai dalyvauja labdaros akcijose.
Paroda veiks iki balandžio 3 d.

Dainuoja Edmundas ir Rimvydas Kučinskai ir „Moteris Saulė 2018“ apdovanojimai
2019-03-08 18:00 | Koncertų salė „Saulė”
Programa: Dviejų dalių šventinė programa su pertrauka. Trukmė iki 3 val.
Nepamirštamos Edmundo ir Rimvydo Kučinskų dainoms skambės pritariant styginių kvartetui, o koncerto pabaigoje pasveikinsime “Moteris Saulė 2018” rinkimų finalo nugalėtoją.

„Moteris Saulė 2018“ rinkimų finalas
Kovo 8 d. Šiaulių koncertų salėje „Saulė“ vyks ypatingas renginys – „Moteris Saulė 2018” paskelbimo iškilmės. Jau vienuoliktus metus ,,Šiaulių televizijos” iniciatyva yra renkama iškiliausia Šiaulių apskrities metų moteris, kuriai suteikiamas „Moteris Saulė“ titulas. Ši iškilminga tradicija kasmet sulaukia vis didesnio Šiaulių regiono gyventojų dėmesio, tad „Šiaulių televizija“ filmuotą renginį pristato ir savo žiūrovams, kurie tampa šio gražaus renginio dalyviais.

Šventinio koncerto programa
Tradicija tapo ir specialiai „Moteris Saulė” rinkimams parengta populiariausių Lietuvos atlikėjų koncertinė programa. Šiais metais Edmundas ir Rimvydas Kučinskai pritariant styginių kvartetui žiūrovams dovanos puikią nuotaiką bei įsimintines muzikines akimirkas.Koncertinėje programoje skambės mielos širdžiai melodijos, atliekami soliniai kūriniai bei duetai.

Koncertas „Lemon Joy - 25“
2019-03-08 19:00 | Šiaulių arena
„Pirmi autografai, meilės prisipažinimais išpaišyta laiptinė, pirma statulėlė… O mes tik kvailiojom tokiems pat kvailiojantiems“, – su šypsena pirmuosius „Lemon Joy“ žingsnius prisimena grupės lyderis Igoris Kofas. Kovo 8 dieną „Lemon Joy“ savo gerbėjus kviečia į šventinį dvidešimtpenktojo gimtadienio koncertą Šiaulių arenoje!
Karjeros pradžioje grupė ieškojo savo veido, skambesio, net pavadinimo. Mokykloje muzikantai repetavo trečiame aukšte, tad natūraliai pasivadino „Trečias aukštas“. Vėliau vadinosi „Aukštas 3“ („Etazh 3“), „Etazh“, „The Floor“. Jau grodami britpop stiliumi tapo „Lemon’s Joy“ (pagal Igorio Kofo plaukų spalvą plius „Joy“), su šiuo pavadinimu laimėjo geriausio debiuto statulėlę. Ilgainiui grupė atsisakė raidės „s“, pagaliau tapo „Lemon Joy“ ir suskambo taip, kad jų muziką įsimylėjo ir tebemyli tūkstančiai gerbėjų Lietuvoje.
„Kaitaliojom savo pavadinimus, negalvojom apie rimtą ir profesionalią veiklą. Tiesiog muzika buvo mūsų kraujyje ir be jos savęs neįsivaizdavom“, – sako Igoris Kofas. „Prieš 25-erius metus Lietuvos roko scenoje labai trūko perukų ir blizgučių, buvo atskiros pop ir roko scenos. Mes drastiškai bandėme jas sujungti, kad ir su daina „Balta meilė“. Keitėsi stiliai, dainos ir instrumentai, tik nesikeitė meilė muzikai.“
Per savo gyvavimą „Lemon Joy“ išleido septynis studijinius albumus – „Glostyk“ (1996), „Super“ (1998), „Mylėt tave taip beprotiška ir keista“ (1999), „REstart“ (2001), „1210“ (2006), „Stebuklas“ (2011) ir „Willkommen“ (2016).
Iš šių albumų į vieną šventinę programą atrinkę geriausias savo dainas, kovo ir balandžio mėnesiais „Lemon Joy“ muzikantai, vedami savo charizmatiško vokalisto Igorio Kofo, aplankys didžiausius Lietuvos miestus.

Koncertas, skirtas Lietuvos nepriklausomybės atkūrimo dienai paminėti „GIEDAME TĖVYNEI“
2019-03-11 14:00 | Koncertų salė „Saulė”
Lietuvos atkūrimo dieną kviečiame švęsti kartu! Jau kovo 11 d. 14 val. visų šiauliečių ir miesto svečių lauksime koncertų salėje „Saulė“ šventiniame koncerte „Giedame Tėvynei“.
Koncerte dalyvauja:
Choras „Vilnius“ (vyr. dirigentas Artūras Dambrauskas)
Šiaulių berniukų ir jaunuolių choras „Dagilėlis“ (meno vadovas ir dirigentas Remigijus Adomaitis)
Vilniaus šv. Kristoforo kamerinis orkestras (meno vadovas ir vyr. dirigentas Modestas Barkauskas)
Dirigentas Remigijus Adomaitis
ĮĖJIMAS SU KVIETIMAIS! Kvietimų skaičius ribotas. Juos pradėsime platinti koncertų salės „Saulė“ kasoje NUO KOVO 4 D. (1 žmogus gali pasiimti ne daugiau nei 2 kvietimus).

PATRULIAI „15 metų scenoje! Švęsim garsiai!“
2019-03-15 18:00 | Koncertų salė „Saulė”
„Neįtikėtina, bet kitų metų pradžioje „Patruliams“ jau 15 metų! Laikas bėga… laimei mes nesenstame“, – šypsosi Algirdas Radzevičius. Vasario pradžioje jie su Juozu Butnoriumi pradės jubiliejinį „Patrulių“ koncertinį turą per Lietuvą, kurio pavadinimas pasako viską – „15 metų! Švęsim garsiai !“ (arba „Ramiai nebus“).

Jubiliejiniai koncertai prasidės jau vasario mėnesį ir tęsis iki balandžio. Atlikėjai aplankys daugiau nei 20 miestų. Koncertai vyks Klaipėdoje, Kaune, Marijampolėje, Panevėžyje, Šiauliuose ir dar daugelyje kitų Lietuvos miestų
„Norime švęsti savo šventę su gerai nusiteikusiais žmonėmis. O į mūsų koncertus visada susirenka kaip tik tokia publika. Kartais net apima toks keistas jausmas, atrodo, kad tuos žmones pažįsti. Susitinki ir visada yra apie ką pasikalbėti. Tai ir mūsų jubiliejiniuose koncertuose bus ne tik visiems gerai žinomų dainų, bet ir daug gerų istorijų iš užkulisių. O įsivaizduojate, kiek ten per 15 metų visko nutiko?!“ – intriguoja A. Radzevičius.

Kartu su mumis :
Kęstutis Radavičius – bosinė gitara
Evaldas Sidaras – mušamieji
Darius Kaškelis – klavišiniai

IKI SUSITIKIMO !

Nijolė Narmontaitė „Apie meilę rimtai ir juokingai“
2019-03-15 19:00 | Šiaulių arena
„Apie meilę rimtai ir juokingai” – nuo romantikos iki humoro, kuris liesis per kraštus.
Programoje: dainos, poezija, ištraukos iš spektaklių, istorijos iš keturių Nijolės Narmontaitės knygų „Ko nematė žiūrovai”. Ir, žinoma, dovanos.
Šio jaukaus koncertinio vakaro metu visus kviečiame būti kartu!
Pagrindinė renginio informacija
Baro stalai (aukštos kėdės): Nr. 30-38 ir Nr. 44-45
Stalai 4 ir 8 vietų: vietos prie stalų nėra numeruojamos
Nuolaidos: netaikomos
Nemokamai: vaikai nemokamai neįleidžiami
Renginio trukmė: ~ 1 val. 30 min.
Išankstiniai užsakymai (24 val. iki renginio pradžios):Vietoms prie staliukų priimami išankstiniai vaišių užsakymai. Užsisakant iš anksto taikoma 10% nuolaida. Kreiptis tiesiogiai telefonu: +370 671 34 555 TIK DĖL VAIŠIŲ UŽSAKYMŲ
Organizatorius: VšĮ „Pramogų sala“

Ievos Narkutės koncertas „Visos meilės taisyklės“
2019-03-16 17:00 | Koncertų salė „Saulė”
Ieva Narkutė grįžta su pavasariu, puikia nauja programa „Visos meilės taisyklės“ ir pirmojo vinilo „Dešimt“ pristatymu“.
Ieva per koncertus visada padaro daugiau, nei klausytojai iš jos tikisi. Ji – vienintelė iš visų Lietuvos scenoje moka savo dainas įvilkti į puikias istorijas, kurias pasakoja lengvai ir grakščiai, švelniai pasišaipydama iš savęs ir situacijos. Galima sakyti, kad jos koncertai – muzikos ir „ieviško stand up“ sintezė. Ir tą jos subtilų įžvalgumą ir subalansuotą humorą, publika vertina ne mažiau nei dainas, ir ne tik dainų, bet ir istorijų susirenka pasiklausyti.
Naujausia jos programa pavadinta „Visos meilės taisyklės“. Šį kartą tai bus ne paprastas koncertas, o, kaip Ieva sako, “psichologinis seansas su muzikiniais intarpais”. Koncerto klausytojų laukia ne tik dainos, bet ir Ievos surinktos visos meilės taisyklės, kurias reikia žinoti, norint sukurti santykius. Laimingus ar nelabai – kitas klausimas, bet santykius. O taip pat bus aptarta galybė žmogiškų santykių niuansų, kurie ir rimti, ir skausmingi, ir juokingi tuo pat metu.
„Anksčiau man atrodė, kad žmonių santykiuose neturėtų būti daug taisyklių. Viską, maniau, reikia daryti pagal jausmą. Bet metai ėjo, o jausmas mane vis nunešdavo kažkur ne ten, ne taip ir nebūtinai su tuo, su kuo norėjau. Nesurinkau visos pasaulio patirties savo kailiu, bet turiu psichologės magistro laipsnį, moku stebėti žmones ir su jais kalbėtis. Iš čia ir gimė „Visos meilės taisyklės“, kurias pristatysiu koncertuose. Kai kurios iš jų rimtesnės, kai kurios privers šyptelt, dar kitos – labai dramatiškos“, – sako I. Narkutė.
Ir tos taisyklės, kurias Ieva remdamasi savo patirtimi ir stebėdama žmones išgvildeno, gali išties nustebinti. Jos bus skirtos tiems, kurie pergyvena, jog sapnuoja savo buvusiuosius, taip pat tiems, kuriems smalsu, kokia būna ne pirmoji, o antroji meilė. Nepamiršti bus ir receptų mėgėjai- bus tiksliais kiekiais išvardinti (ne)laimingos meilės ingredientai.
Taigi, jei ką tik sutikote TĄ žmogų, arba TO ką tik netekote, jei TAS praėjo pro šalį nepastebėjęs arba TAS yra ne tas – Ievos Narkutės koncertas „Visos meilės taisyklės“ skirtas būtent jums. Ir jums bus tikrai nesunku pasijusti aklai įsimylėjusiu, nes, kaip sako Ieva: „Žmogui reikia neįtikėtinai mažai, kad įsimylėtų. Smulkmenos, mažmožio, vieno gero koncerto, ir jūs jau įklimpę“.
Jei jums dar maža – vasario pabaigoje pasirodo dar vienas Ievos Narkutės muzikinis leidinys – vinilo plokštelė „Dešimt“. „Prašymus išleisti vinilą girdžiu jau trejus metus. Šis formatas turi magijos: ir norisi jį išleisti, bet tuo pačiu ir nedrąsu. Atrodo, lyg jo reikėtų nusipelnyti“, – sako Ieva.
Galų gale, mūsų džiaugsmui, ji pasijuto nusipelniusi. „Dešimt“ keliaus su dainininke į visus koncertus. Vinilo plokštelėje, kaip ir galima įtarti iš pavadinimo – dešimt dainų. Geriausios iš visų trijų jos solinių albumų.
Ieva Narkutė – vokalas, klavišiniai
Aurimas Driukas – gitara

Šokio spektaklis „B+K“: legenda apie Birutę ir Kęstutį
2019-03-17 13:00 | Koncertų salė „Saulė”
IDĖJA IR CHOREOGRAFIJA – Edmundas Žička
MUZIKA – Donatas Zakaras
KOSTIUMAI – Neringa Savodnikienė
SCENOGRAFIJA – Ieva Beleckaitė

SIUŽETAS remiasi XVI amžiaus pradžioje Lietuvos metraštyje užrašyta tokia legenda: „Kęstutis, viešpataudamas Trakuose bei Žemaičiuose, išgirdo esant Palangoje mergelę, vardu Birutė, kuri pagonišku papročiu buvo pasižadėjusi savo dievams išsaugoti skaistybę ir pati buvo žmonių garbinama kaip dievaitė. Nuvyko pats didysis kunigaikštis Kęstutis tenai, ir labai ji jam patiko, nes buvo labai graži mergaitė ir protinga. Ir prašė ją, kad būtų jo žmona, Ji nenorėjo sutikti ir atsisakė, kad pasižadėjusi savo dievams išsaugoti skaistybę iki mirties. Ir kunigaikštis Kęstutis paėmė ją prievarta iš tos vietos, su didžia pagarba palydėjo ją į savo sostinę Trakus ir, sukvietęs brolius, iškėlė su savaisiais broliais dideles vestuves ir paėmė tą mergelę Birutę sau už žmoną.”

ATLIKĖJAI:
Vilniaus technologijų ir dizaino kolegijos šokių ansamblis „Sietuva“
Meno vadovas Edmundas Žička
Instrumentinės grupės vadovai Dainora Kinderienė ir Renatas Jaraminas

TRUKMĖ: 40 min.

LNDT spektaklis „Atžalynas“
2019-03-17 18:00 | Šiaulių dramos teatras
Spektaklis bus rodomas Šiaulių dramos teatre kovo 17 d. (sekmadienį) 18 val. Bilietai čia.
„Berašydamas šį veikalą aš teatrą šiek tiek apgavau ta prasme, kad veikalas išėjo jaunimui, kurio amžiaus sąvoka labai plati – maždaug nuo 12 iki 60 metų amžiaus ir daugiau.“ (Kazys Binkis)”
Kazys Binkis (1893–1942) – poetas, dramaturgas, vertėjas, futuristinių idėjų šalininkas ir tikras kūrybos nenuorama. Per lietuvių literatūros pasaulį jis praūžė kaip vėjas, savo dramomis, poezija ir eseistika įnešdamas maištą, tikėjimą jaunyste ir entuziazmą. 1938 m. parašyto „Atžalyno“ centre – be kaltės apkaltintas jaunuolis. Net ir niekinamas, jis neatsižada vertybių, nesiliauja tikėjęs gyvenimu ir kitais žmonėmis. Tai nuotaikinga, įtaigi drama, alsuojanti tarpukario Lietuvos optimizmu ir noru aukotis – vertybėmis, kurių taip trūksta šiandien.
Režisieriaus Jono Vaitkaus žodžiais, šis kūrinys gali tapti pavasariniu lietumi šiandienos teatre – nusigręžusiame nuo pamatinių vertybių, linkstančiame į destrukciją ir neigimą. Vaidinti spektaklyje režisierius pakvietė ne tik patyrusius aktorius, bet ir jo paties vadovaujamo Lietuvos muzikos ir teatro akademijos vaidybos kurso studentus. Tokios entuziazmu trykštančios kūrybinės komandos interpretuotas „Atžalynas“ – puiki galimybė iš naujo atrasti klasikinę Lietuvos dramaturgiją.
Scenografė – Lauryna Liepaitė
Kostiumų dailininkė– Dovilė Gudačiauskaitė
Kompozitorius– Algirdas Martinaitis
Vaidina:
Keraitis — Gediminas SEDEREVIČIUS
Keraitienė — Viktorija KUODYTĖ
Jasius Šiaučiukas — Karolis MATULIAUSKAS
Tijūnas, klasės auklėtojas — Povilas BUDRYS
Žiogas — Eimutis BRAZIULIS
Petras Keraitis, našlaitis — Petras KUNEIKA
Žiogienė — Diana ANEVIČIŪTĖ
Žiogienė — Rasa RAPALYTĖ
Direktorius — Saulius BALANDIS
Inspektorius — Vytautas ANUŽIS
Psichologas — Remigijus BUČIUS
Istorikas — Arūnas SAKALAUSKAS
Istorikas — Džiugas SIAURUSAITIS
Fizikas — Ramutis RIMEIKIS
Gamtininkė — Dalia MICHELEVIČIŪTĖ
Gamtininkė; Genutė — Indrė PIVORAITĖ
Gimnastikos mokytoja — Neringa BULOTAITĖ
Geografė — Jolanta DAPKŪNAITĖ
Barzdžiukas Gediminas — Edgar BECHTER
Šura — Dainius JANKAUSKAS
Šura — Martynas VAIDOTAS
Andriušis — Aidas BARKAUSKAS
Andriušis — Aleksandr ŠPILEVOJ
Handelis — Justas VANAGAS
Vytautas — Telman RAGIMOV
Antanas — Gediminas GUTAUSKAS
Aldona — Ieva DELININKAITYTĖ
Aldona — Dovilė KARALIŪTĖ
Marytė — Adelė TERESIŪTĖ-AUKŠTIKALNĖ
Birutė — Gabrielė MALINAUSKAITĖ
Lidija; Keraičių tarnaitė — Eglė VALADKEVIČIŪTĖ
Danutė; Keraičių tarnaitė — Justė ZINKEVIČIŪTĖ
Gimnazistė vokietaitė — Inga STANKAITYTĖ
Gimnazistė vokietaitė — Juliana VOLODKO
Juzė — Arūnas VOZBUTAS
Motiejus — Mindaugas JUSČIUS
Pliuškienė — Adrija ČEPAITĖ
Čigonė — Ramunė SKARDŽIŪNAITĖ

Grigory Leps koncertas
2019-03-20 20:00 | Šiaulių arena
Koncerto metu skambės geriausios atlikėjo dainos, nebus apsieita ir be premjerų – dainininkas atliks naujų ir dar niekur negirdėtų dainų.
Pastarieji metai G. Lepsui buvo labai sėkmingi: pernai jis surengė rekordiškai daug koncertų, tapo geidžiamiausiu atlikėju, į kurio koncertus, skirtus dainininko 55 metų jubiliejui, susirinko daugiau nei 30 tūks. gerbėjų, išleido albumą „#KoTuToksRimtas“ (rus. #ТыЧегоТакойСерьезный), kurį sudaro net 16 naujų kompozicijų. Beje, keli kūriniai iš šio albumo iš karto užkopė į klausomiausių dainų sąrašus. G. Lepsas nebijo eksperimentuoti, drąsiai imasi naujų projektų ir atlieka dainas su jaunos kartos atstovais.
2018 m. G. Lepsas tik pagreitino savo darbo tempus: įrašė naują dainą „Zae… Rozhi“ (rus. Зае… Рожи), nufilmavo du naujus klipus, o vasarą savo gimtadienį atšventė grandioziniu koncertu, kuriame jo dainas atliko tokie žinomi atlikėjai kaip Valerijus Meladzė, Filipas Kirkorovas, MOT ir kiti.
Šiuo metu G. Lepsas intensyviai tęsia savo koncertinę veiklą ir dirba studijoje įrašinėdamas būsimus hitus. Kovo mėnesį dainininkas grįžta į Šiaulius, kur pristatys savo dainas iš naujo albumo, atliks dar negirdėtus kūrinius ir, žinoma, pradžiugins savo gerbėjus žinomiausiais hitais.
Pagrindinė renginio informacija
Nuolaidos: netaikomos
Nemokamai: vaikai iki 6 metų (imtinai), pateikiant amžių įrodantį dokumentą, neužimant papildomos vietos
Nemokamai: asmenys, judantys su neįgaliųjų vežimėliais (vieta pažymėta renginio salės plane).
Lydintiems asmenis su neįgaliųjų vežimėliais : lydintieji turi galimybę įsigyti bilietus už mažiausią neakcijinę kainą. Renginio salės plane pasirinkti sektorių– “Lydintis asmuo”. Papildoma kėdė bus pastatyta šalia vietų, skirtų neįgaliesiems.
Renginio trukmė: ~2 val.
Pertrauka : nėra

„Džentelmenų“ koncertas „Nauja pradžia“
2019-03-21 18:00 | Koncertų salė „Saulė”
Kartu su artėjančiu pavasariu, ir vasario viduryje minima įsimylėjusiųjų diena, ko gero vienintelė Lietuvoje vyrų grupė „Džentelmenai“ skelbia koncertinio turo pradžią, skirtą visoms šalies damoms. „Nauja pradžia“ – taip pirmasis grupės turas pavadintas neatsitiktinai. Prieš kelerius metus vienam pagrindinių grupės narių, šokėjui Andriui Butkui palikus lietingają Lietuvą, ir persikėlus gyventi į saulėtąją Tenerifę, grupės veikla tarsi apmirė. Tačiau po metų atgijo, o kartu pasipildė ir nauju nariu – viliojimo šokiais moterims išgarsėjusiu Giedriumi Venslova.
Pradėję nuo Šilutės miesto, trys grupės „Džentelmenai“ vyrai – Vytautas Mackonis, Giedrius Venslova ir Dainius Dimša ketina aplankyti daugiau nei 20-imt Lietuvos miestų, ir miestelių.
Tai pirmas toks didelis grupės turtas. Vyrai atviri – ruošdamiesi turui įdėjo velniškai daug pastangų ir laiko, ir viskas tam, kad kiekvienas kurinys būtų įdomus ir išskirtinis. Pasirodymai visoje Lietuvoje bus rengiami bendradarnbiaujant su „Mano Disco“ – viena profesionaliausių garso ir apšvietimo kompanijų Lietuvoje. Jiems padedant pasak „Džentelmenų“ kiekviena atliekama daina atrodys ir skambės kaip mažas šokio ir šviesos spektaklis.
„Kojos ir rankos dreba nuo jaudulio, ir nekantrumo… Kasdien repetuojame ir kiekvienam kūriniui rengiame net specialų šokį, todėl kiekviena daina taps nedideliu pasirodymu, kuriuose netrūks ir akrobatikos elementų“, – pasakodami apie artėjantį koncertinį turą intriguoja „Džentelmenai“.
Džentelmenai „Nauja pradžia“ turo metu skambės Lietuvoje gerai žinomos dainos, autoriniai grupės „Džentelmenai“ kūriniai, o taip pat bus pristatytos kelios premjeros – niekur neskambėjusios, naujos dainos. Į koncertus atvykusių damų taip pat laukia specialios šokių judesių pamokėlės, bei išskirtinis dėmesys. Tad tai, ką ruošia „Džentelmenai“, pamatysite tik jų koncerte.

Frankofonijos diena - koncertas „Vidurnaktis Paryžiuje“
2019-03-21 18:00 | „Polifonijos” salė
Kovo 21 d. Šiaulių kamerinėje koncertų salėje „Polifonija“ Frankofonijos dienų proga žavi ir jausminga prancūzė Clotilde Solange (Klotilda Solanž) pristatys unikalią muzikinę kelionę „Midnight in Paris“. Ryškiausius prancūziškos muzikos laikotarpius atspindinti visame pasaulyje garsių dainų programa, nukels klausytoją į romantišką pavasarį Paryžiuje, o jos metu ne tik išgirsite savo mėgstamus Prancūzijos atlikėjų kūrinius, bet ir maloniai nustebsite atradę dar nežinomus šios šalies muzikinius perlus.
Klausydamiesi „Midnight in Paris“ („Vidurnaktis Paryžiuje“) mintimis nukeliausite į 50-ųjų metų Paryžių ir sutiksite Edith Piaf, prisiminsite Prancūzijos kino aukso amžių ir išgirsite gražiausias filmų bei miuziklų dainas, o taip pat maloniai praleisite laiką skambant romantiškoms bei aistringoms devintojo dešimtmečio prancūziškoms dainoms.

Koncerto staigmena – puikiai lietuviškai kalbanti profesionali aktorė ir dainininkė Clotilde Solange Rigaud (Klotilda Solanž Rigo). Gimusi Pietų Prancūzijos mieste Montpellier, o užaugusi istoriniame Blois, dabartiniu metu Clotilde Solange gyvena ir kuria Vilniuje. Kupina energijos ir įkvėpimo ji koncertuoja, kuria jausmingas autorines dainas ir vaidmenis filmuose (už vieną iš jų yra nominuota ir Sidabrinės Gervės apdovanojimui), dalyvauja socialiniuose projektuose, o taip pat kuria įsimintinas muzikines programas.
„Aš noriu supažindinti Lietuvos publiką su man be galo brangiomis bei emocingomis prancūzų atlikėjų dainomis, kurios čia skamba išties retai” – sako Clotilde. Jos parinktas repertuaras – unikalus ir jautrus prancūziškos dvasios atspindys, puikiai tinkantis sukurti jaukią atmosferą įsimintinam vakarui. Jo metu atlikėja įkūnys net keletą personažų – čia sutiksime ir jausmingąją Esmeraldą iš Paryžiaus Katedros, temperamentingąją Edith Piaf, žaviąją Jeanne Moreau bei paslaptingąją Mademoiselle.
Koncerto metu dainininkei akomponuos profesionalus pianistas Lukas Gedvilas. Tarptautinių konkursų Italijoje, Ispanijoje, Vokietijoje, Lenkijoje ir Lietuvoje laureatas jau dusyk yra apdovanotas Lietuvos prezidentės už mūsų šalies vardo garsinimą užsienyje. Lukas Gedvilas aktyviai koncertuoja kaip solistas ir dalyvauja įvairiuose muzikiniuose projektuose bei festivaliuose, taip pat groja įvairių ansamblių sudėtyse.
Kviečiame praleisti išskirtinį vakarą skambant jausmingai ir romantiškai muzikai iš meilės šalies Prancūzijos ir pasimėgauti gražiausių dainų magišku skambesiu kovo 21 d. 18 valandą kamerinėje koncertų salėje „Polifonija“. Bilietus platina Ticket market ir koncertų salės „Polifonija“ kasa.

Premjera spektaklis „Psichai“
2019-03-22 18:00 | Koncertų salė „Saulė”
Režisierius: Dainius Kazlauskas
Kompozitorius: Ignas Juzokas
Scenografė: Indrė Pačėsaitė

Vaidina:
BERNARDAS (nevaldomas keikūnas) – Juozas Gaižauskas
VERNERIS (žmogus – skaičiuotuvas) – Andrius Povilauskas
VANESA (švaros fanatikė) – Edita Užaitė, Valda Bičkutė
MARI (dievobaiminga bailė) – Neringa Varnelytė
LORA (moteris – aidas) – Gabrielė Malinauskaitė
LUKAS (simetrijos maniakas) – Rokas Petrauskas, Gytis Ivanauskas
DAKTARO ASISTENTĖ – Sandra Daukšaitė

Garsaus psichoterapeuto priimamajame – 6 pacientai. Iš pažiūros sveiki, bet elgiasi keistokai. Bernardas, pagyvenęs ir inteligentiškas vyras, nuolat nevalingai keikiasi. Taksistas Verneris viską skaičiuoja ir kaupia. Laborantė Vanesa perdėtai saugosi mikrobų. Dievobaimingoji Mari paniškai bijo ką nors užmiršti. Lora viską kartoja bent du kartus. Jaunasis Lukas tiesiog vengia tiesių linijų.
Visi atėję tuo pačiu metu, jie niekaip nesupranta, kas sumaišė jų priėmimo laikus, tad kantriai susėda laukti gydytojo. Tačiau šis begėdiškai vėluoja, pacientai nerimsta, pradeda kalbėtis, pasakotis apie savo fobijas ir sindromus, juos net demonstruoti! Įtampa priimamajame auga, o improvizuota grupinė terapija įgauna rimtą pagreitį… Kada gi pasirodys tas gydytojas?!

Daugiau informacijos:
www.dominoteatras.lt
Domino teatras Facebook

Nedos ir Olego Ditkovskio koncertas
2019-03-22 19:00 | Šiaulių arena
Atlikėjai pristatys ilgai lauktą naujieną – kompaktinę plokštelę ,,Muzikiniai monologai”, kuri, sunku patikėti, yra šio dueto pirmoji plokštelė ir neabejotinai taps ypatinga dovana geros muzikos gurmanams.
Naujojoje kompaktinėje plokštelėje sutilpo 16 kūrinių. Dainose atsispindi vyro ir moters monologai, išgyvenimai, patirtys ir mintys apie amžinąsias vertybes – gyvenimą, meilę ir mirtį. J. Strielkūnas, S. Geda, R. Stankevičius, J. Ivanauskaitė – pagrindiniai poetai, kurių eilės pasirinktos dainoms kurti. Bendrame lietuviškos muzikos kontekste tai, be abejonės, bus kokybės ženklu pažymėtas albumas. Kompaktinės plokštelės leidybą dalinai finansavo asociacijos Latga ir Agata.
Dainuojantis aktorius Olegas Ditkovskis jau ne vienerius metus klausytojus džiugina puikiomis savo kūrybos dainomis. Žinomas menininkas publikai puikiai pažįstamas iš kadaise suvaidintų vaidmenų teatre ir kine bei koncertų su grupe „Aktorių trio“, kurioje su kolegomis Kostu Smoriginu ir Sauliumi Bareikiu atlikdavo autorines dainas. Keletą metų koncertavo projekte „Meilės trikampis“, į kurį Kostas Smoriginas pakvietė jį ir Nedą Malūnavičiūtę, o projektui pasibaigus beliko jųdviejų su Neda duetas.
Neda Malūnavičiūtė – aksominio vokalo atlikėja, profesionalė, įvairių projektų dalyvė. Klausytojams puikiai pažįstama ir iš kitų – džiazo ir populiariosios muzikos žanrų. Neda – puiki improvizacijos meistrė, tobulai valdanti fleitą. Ką jau kalbėti, kai žemu sodriu balsu jai pritaria Olegas Ditkovskis.
Kartu su muzikantais scenoje išskirtinį kompaktinės plokštelės pristatymo koncertą padės išpildyti profesionalūs muzikantai, kurių instrumentai skamba ir įrašuose: Vytautas Labutis (saksofonas), Richardas Banys (fortepijonas), Andrius Afinogenovas (bosinė gitara).
Susitikti koncerte ir išgirsti gražiausius kūrinius kviečia geros muzikos ekspertai ,,Bardai LT”.

Projekto- miuziklo „Baltijos Karmen“ premjera
2019-03-23 17:00 | Koncertų salė „Saulė”
Tik kovo 23 d. 17.00val. Šiaulių Koncertų salėje „Saulė“ vyks Tarptautinio projekto- miuziklo „Baltijos Karmen“ premjera.
Šis įspūdingas šou – tai dainos, šokio ir muzikos „fiesta“, naujoviškai interpretuojanti nemirtingą George Bizet šedevrą, kuriame apjungti gražiausi pasaulio populiariosios klasikos stilizuoti kūriniai. Šį miuziklą sukūrė žinomas prodiuseris, legendinės grupės „Hiperbolė“ įkūrėjas Viktoras Prapras, kurį anot jo visada viliojo šiuolaikinių fatališkų moterų tipažas, kurios žino ko nori ir visada, bet kokią kainą siekia užsibrėžto tikslo.
„Baltijos Karmen“ pasirodymai jau vyko Latvijoje ir Estijoje, kur sulaukė audringų ovacijų perpildytuose koncertų salėse, nes yra skirtas įvairaus amžiaus žiūrovui- nuo jauno žmogaus iki „pagyvenusio jaunimo“. Projekte dalyvauja atlikėjai iš įvairių šalių. Čigonės Karmen vaidmenį atlieka, Lietuvoje žinoma, kaip miuziklo „Čigonų princesė“ pagrindinio vaidmens atlikėja – žavingoji ispanų kilmės dainininkė ir temperamentingoji šokėja Anna Dribas; taip Tarptautinių „Bethoveno“ vardo ir „Romansiada“ konkursų, vykusių Čekijoje ir Italijoje laureatai, solistai – Laimonas Bendaravičius; Edgaras Davidovičius. Publiką savo pasirodymais sužavės Tarptautinių ir TV konkursų laureatai, aukščiausio lygio šokėjai:Deividas Meškauskas ; Katerina Voropaj ; Justas Girdvainis ir Ieva Konopliovaitė. Žiūrovus maloniai nustebins muzikantai – virtuozai: smuikininkė – Gabriela Aniola ir gitaristas Artur Sabilo. Įspūdingo pasirodymo metu sceną papuoš spalvinga scenografija, šviesos efektai bei 40 komplektų sceninių rūbų. Nepraleiskite progos aplankyti šį nuostabų reginį. Gerą nuotaiką – garantuojame !!!

Šventinis koncertas visai šeimai 2 X GIMTADIENIS
2019-03-24 13:00 | Koncertų salė „Saulė”
Kovo 24 d. 13 val. visus vaikus ir jų tėvelius norime pakviesti į dvigubą gimtadienio šventę! Dainavimo studija „Svirplys“ švęs 20 metų jubiliejų, o šou grupė „Trys draugai“ 10 metų sukaktį. Laukia labai smagus šventinis koncertas visai šeimai, kuriame dalyvaus ir šių dviejų kolektyvų draugai:

Meninės raiškos mokykla „Incognito“,
Sofija, Jūratė ir Vadimas Kamrazeriai su muzikos studija „Nieko tokio“,
Laura Remeikienė ir „Lauros studija“,
Gatvės šokių mokykla „EXTREME“,
Savo autorines dainas dainuos Elzė Urbietytė.

Renginio vedėjas – dainų tekstų autorius Marijus Budraiti

Liubos Nazarenko romansų vakaras
2019-03-26 18:00 | Koncertų salė „Saulė”
Išsiilgusius jausmingos ir tikros lyrikos, kviečiame į Liubos Nazarenko romansų vakarą! Dainomis apie meilę ir gyvenimą kalbės romansų primadona tituluojama Liuba Nazarenko, kuriai talkins Šiaulių pučiamųjų orkestras (meno vadovas ir dirigentas Sigitas Vaičiulionis, dirigentas Gediminas Brūzga). Koncerto vedėja Raimonda Sližienė.

Grupės „Rondo“ koncertas
2019-03-27 18:00 | Koncertų salė „Saulė”
Geriausi RONDO hitai gyvai!
Tai grupė, kurios nereikia niekam pristatinėti… Nebereikia niekam nieko įrodinėti… Jų nuveikti darbai kalba patys už save ir meilė klausytojui nugali laiką, belieka tik pakviesti klausytojus gerai praleisti laiką ir pasimėgauti žinomomis dainomis.
Atlikėjai: Aleksandras Ivanauskas – Fara (bosinė gitara, vokalas), Raimondas Dauginas (klavišiniai), Robertas Mankus (mušamieji) ir Sergejus Persijanovas (gitara).

Miuziklas „Lituanica”
2019-03-30 19:00 | Šiaulių arena
Jau 2019-ųjų pavasarį žiūrovai Lietuvoje turės progą išvysti unikalų miuziklą „Lituanica”. Tai vienas didžiausių Lietuvoje kada nors pastatytų miuziklų, pasakojantis patriotinę istoriją apie nepalaužiamą tautos dvasią ir apie vieną iš labiausiai įkvepiančių epizodų mūsų istorijoje – S. Dariaus ir S. Girėno žygį, įrodžiusį visam pasauliui, kad „neįmanoma” tiesiog neegzistuoja.
Pagrindiniai vaidmenys miuzikle patikėti neabejotiniems jaunosios kartos talentams: Steponą Darių šiame miuzikle įkūnys Vaidas Baumila, Stasį Girėną – Jokūbas Bareikis, o S. Dariaus žmonos Jaunutės vaidmenį atliks dainininkė Monique – Monika Pundziūtė. Muziką šiam miuziklui kuria kompozitorius Gintautas Venislovas, libreto autorius – Martynas Bialobžeskis.
Didžiausią miuziklą Lietuvoje „Lituanica” stato tarptautinė menininkų, istorikų ir aviatorių komanda iš Lietuvos bei Lenkijos. Miuziklas atskleis ne tik dramatiškas „Lituanicos” skrydžio aplinkybes, bet ir atidžiau pažvelgs į Stepono Dariaus ir Stasio Girėno asmenybes.
„Jaučiu milžinišką atsakomybę ne tik prieš kūrybinę trupę ir miuziklo žiūrovus, bet ir prieš visą Lietuvą. Dabartinių laikų istorijoje turime nedaug didvyrių. O Darius ir Girėnas buvo vieni iš tų žmonių, kurie tapo tautos dvasios simboliu. Darius, beje, svariai prisidėjo ir prie atkurtos Lietuvos valstybės vystymosi bei augimo. Šiandien mes visi žinome, kaip baigėsi Dariaus ir Girėno rizikingas sumanymas, bet retai pagalvojame, o kas gi juos skatino ir motyvavo? Būtent apie šias priežastis, apie meilę Tėvynei, šeimai bei gyvenimui pasakoja miuziklas „Lituanica”“,– sako režisierius Mantas Verbiejus.
„…Jaunoji Lietuva! Tavo dvasios įkvėpti, mes stengiamės tą pasirinktą uždavinį įvykdyti. Mūsų pasirinkimas tegu sustiprina Tavo dvasią ir pasitikėjimą savo jėgomis ir gabumais. Bet jei Neptūnas ar galingas audrų Perkūnas ir mums bus rūstus – pastos mums kelią į Jaunąją Lietuvą ir pašauktų Lituanicą pas save,– tada Tu, Jaunoji Lietuva, turėsi iš naujo ryžtis, aukotis ir pasirengti naujam žygiui (…) ” – taip savo testamente prieš lemtingąjį skrydį rašė S. Darius ir S. Girėnas Lietuvai. Ir po daugiau negu 85 metų Lietuva vis dar pelnytai didžiuojasi šiais dviem vizionieriais.
Aktorių meistriškumo, originalios muzikos ir jautraus libreto sintezė atskleis net 25 istorijos dalyvių personažus, meilės vingius, patriotizmo svarbą tiek atskirų žmonių, tiek visos tautos gyvenime. Beveik 50 aktorių bei šokėjų trupė scenoje vilki 4-ojo dešimtmečio stiliaus kostiumus, atkurtus siekiant išsaugoti istorinio laikotarpio dvasią. Istorijos autentiškumą miuziklo kūrėjams išsaugoti padeda ir Lietuvos aviacijos muziejaus ekspertai bei aviacijos entuziastai.
Šiame pastatyme skambės 30 originalių, specialiai miuziklui „Lituanica” sukurtų muzikos kūrinių, itin turtingų stilistine prasme: siekiant atkurti tarpukario Lietuvos, o taip ir JAV dvasią, miuzikle skamba tautinės lietuviškos muzikos melodijos, 4-ojo dešimtmečio Kauną primenantys D. Dolskio estrados motyvai, taip pat amerikietiško lindyhopo bei svingo ritmai. Neapsieita ir be šiuolaikinės XXI a. muzikos fragmentų.
Didžiausio miuziklo „Lituanica” premjera laukia 2019 m. pavasarį: kovo 30 d. Šiauliuose, Šiaulių arenoje 19 val., balandžio 19 d. Klaipėdoje, balandžio 25 d. Vilniuje ir balandžio 27 d. Kaune. Daugiau informacijos: www.miuziklaslituanica.lt.
Bilietai čia.
O nuo ko pradėtumei Tu, jei siektum neįmanomo?

LILIPUTŲ CIRKAS Jubiliejinė 30-mečio programa!
2019-03-31 12:00 | Koncertų salė „Saulė”
Garsiausia pasaulyje mažųjų žmogeliukų – Liliputų cirko trupė šiemet švenčia savo 30 metų jubiliejų! Ir atvažiuoja į Lietuvą su jubiliejine programa!
Programoje išvysite akrobatus, iliuzionistus, žonglierius ir, žinoma, vaikučius linksmins mažiausi pasaulio klounai.
Cirko siela, Ukrainos artistas Ivo Čapovskis pasaulyje garsėja ne tik profesionalaus cirko srityje. Jis – mažiausias pasaulyje aktorius. Karjeros pradžioje Ivo ūgis buvo vos 87 centimetrai, kas leido šiam artistui patekti į Gineso knygą, kaip mažiausio ūgio artistui pasaulyje.
Ivo lankantis Kanadoje, jį pastebėjo kino prodiuseriai ir pakvietė nusifilmuoti garsiajame televizijos seriale „Tvin Pyksas“ (Twin Peaks). Daugelį sužavėjo FTB agento D. Kuperio sapno scena, kurios pagrindinis herojus – „Liliputų cirko“ meno vadovas, ekvilibristas Ivo Čapovskis.
„Aš cirke nuo 11 metų. Mūsų trupė nepaprastai myli savo meną, atiduoda jam visas savo jėgas. Mes gastroliavome daugiau nei 30 pasaulio šalių. Geriausia dovana mums – žiūrovų emocijos, šypsenos, ir vaikų bei jų tėvelių nuoširdus juokas“, – teigia Ivo Čapovskis.
Mažiausi pasaulyje artistai su didelėmis širdelėmis ir nuotaikinga programa laukia Jūsų!
Nupieškite bet kurį cirko artistą (Klouną, žonglierių, ekvilibristą ir kt.) atneškite piešinį į renginį ir gaukite DOVANĄ!

Spektaklis „Pašėlusių moterų išpažintis“
2019-04-02 18:00 | Koncertų salė „Saulė”
Kelionę po Lietuvą tęsia premjera PAŠĖLUSIŲ MOTERŲ IŠPAŽINTIS su puikiai pažįstamomis, talentingosiomis TV ir teatro aktorėmis – AUŠRA ŠTUKYTE IR VITALIJA MOCKEVIČIŪTE. Aktorės žada pašėlusį ir iki ašarų juokingą spektaklį.
Jos niekada nebuvo draugės. Ir netgi pažįstamos „iš matymo“. Tai, ką mėgsta viena, kita nė iš tolo į tai nežiūrėtų. Ir kas tokias moteris galėtų vienyti? Pasodinti prie bendro stalo ir mėgautis pašėlusiomis istorijomis, audringais barniais ir… dar kai kuo?
Scenos PrimaMarija ruošiasi svarbiausiam savo gyvenimo vaidmeniui. Susikaupimas, neregėti pratimai, užsidegimas ir nerimas… Atsakingą repeticiją nutraukia valytoja, kuriai būtina įsitikinti, kad teatro grindys – švarios ir pastate nieko neliko. Mėginimas užrakinti kūrybos mekos duris baigiasi stulbinančiai – tokių istorijos vingių bei posūkių nesitikės net akiliausi žiūrovai.
Kai uždanga po spektaklio nusileidžia, pakyla kita. Ir prasideda tikrasis gyvenimas. Toks, į kurį visada norisi žvilgtelti bent akies krašteliu. Ir tai, ką pamatai, verta kiekvienos akimirkos.

Režisierius – Ričardas Vitkaitis
Pjesės autorius – Julius Paškevičius

Vaidina:
Scenos PrimaMarija – Aušra Štukytė (TV, teatro ir kino aktorė, puikiai žiūrovams atpažįstama iš populiarių TV serialų ,,Moterys meluoja geriau”, ,,Šviesoforas” ir TV laidos ,,Dviračio šou” personažų)
Valytoja – Vitalija Mockevičiūtė (TV ir teatro aktorė, puikiai žiūrovams atpažįstama iš ,,Galinos” vaidmens kultiniame seriale ,,Moterys meluoja geriau” ir TV laidos ,,Dviračio šou” personažų)
Trukmė – 1 val. 30 min.
